Zeci de candidați au contribuit la parlamentare cu sume mai mari decât propriile venituri (Expert Forum)
Candidații la alegerile parlamentare au contribuit în campania electorală cu 224 de milioane de lei, arată un raport realizat de Expert Forum (EFOR). Analiza experților arată că zeci de candidați au contribuit în campanie, din surse proprii, cu sume mai mari decât veniturile declarate de ei pe parcursul anului trecut. Singurul intrat în Parlament este un senator AUR de Dâmbovița.